Нохчаша, дукха хьолахь, цхьаъ лоруш хилла йолу БухIан-Юрт (11) а, Алда а паччахьан эскарийн картанаш тIехь, ша-ша а къастош, билгалйоккхуш хилла. ХIинца БухIан-Юрт, вайна ма-хаъара, Соьлжа хинна аьтту агIор а, «Соьлжа-ГIалин хIорда» йистехь а ю. Даима а хилла иза цигахь. Паччахьан эскарша Iазапехь латтийначарах ю и юрт а, цигара бахархой а. Нохчийн бахархоша юхаехкинчу яртийн карти тIехь, стенна делахь а, Керла Алда аьлла цунах.